钦定古今图书集成/明伦汇编/官常典/第738卷 > 萧祺
## 钦定古今图书集成/明伦汇编/官常典/第738卷 > 萧祺

按《龙南县志》：“祺，象塘保人，岁贡监生。孝友忠义。母病
危笃，尝粪求疗。族贫有鬻其子者，捐资赎还。流贼临
城，祺谕退之，时给文起选。值邑寇复乱，督府周檄留
抚谕，寇亦顺服。适讹传兵至，贼缚刃其左臂，祺毅色
不动，竟死。后无兵至，向尸逻拜哭泣，誓不复叛。院道
遣官致祭，以忠义表之，并蠲其家徭役。”